S-122/2019

Dómur

Mál þetta, sem dómtekið var þann 5. september sl., er höfðað með ákæru lögreglustjórans á Suðurlandi, dagsettri 5. apríl 2019 á hendur ákærða, X

„I. fyrir heimilisofbeldi með því að hafa, aðfaranótt sunnudagsins […], á plani fyrir utan skemmtistaðinn […] veist að þáverandi unnustu sinni, Y, og slegið hana hnefahöggi í andlitið með þeim afleiðingum að Y rotaðist og kjálkabrotnaði, auk þess sem kvarnaðist úr einum framjaxli efri góms hennar (tönn númer 12). (31820183229)

Telst brot ákærða varða við 218. gr. b. almennra hegningarlaga nr. 19, 1940.

II. fyrir líkamsárásir með því að hafa, aðfaranótt laugardagsins […], á útisvæði framan við skemmtistaðinn […], veist að Z, hrint honum og slegið hnefahöggum bæði í líkama og höfuð hans; og með því að hafa í kjölfarið veist að V, rifið í hár hennar, hrint í jörðina og í kjölfarið slegið hana hnefahöggi í hnakkann. Einnig með því að hafa að endingu aftur veist að framangreindum Z og slegið hann hnefahöggi í andlitið áður en öryggisgæsla og lögregla náði að yfirbuga ákærða. Allt framangreint með þeim afleiðingum að Z hlaut rifbeinsbrot, tognun á kjálkalið vinstra megin, mar bak við vinstra eyra, eymsli á hægri öxl og eymsli aftan við vinstra herðablað. Þá hlaut V eymsli og maráverka á hnakka, eymsli á hægri kjálkalið og tognun á herðasvæði hægra megin.(31820185136)

Teljast brot ákærða varða við 217. gr. almennra hegningarlaga nr. 19,1940.

III. fyrir fíkniefnalagabrot með því að hafa, aðfaranótt laugardagsins […], í kjölfar atvika þeirra er greinir í ákærulið II, á lögreglustöðinni að Hörðuvöllum 1 á Selfossi, haft í vörslu sinni 0,94 g af kókaíni sem ákærði geymdi í buxnavasa sínum og lögregla fann við líkamsleit á ákærða.(31820185037)

Telst brot ákærða varða við 2. gr., sbr. 5. og 6. gr. laga um ávana og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.(31820185037)

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá lögreglu nr. 38126) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Einkaréttarkrafa:

Vegna ákæruliðar I er af hálfu Y, gerð krafa um að ákærða verði gert að greiða Y miska og skaðabætur samtals að fjárhæð kr. 4.582.472, auk vaxta skv. 8. gr. laga um vexti og verðtryggingu nr. 38/2001, frá tjónsdegi 8. apríl 2018, þar til mánuður er liðinn frá því að bótakrafa þessi er birt en með dráttarvöstum (svo) skv. 9. gr., sbr. 1. mgr. 6. gr. sömu laga frá þeim degi til greiðsludags. Einnig er þess krafist að kærða verði gert að greiða málskostnað að mati dómsins eða samkvæmt síðar framlögðum málskostnaðarreikning, að viðbættum virðisaukaskatti á málflutningsþóknun.

Vegna ákæruliðar II er af hálfu Z, gerð krafa um að ákærða verði gert að greiða Z, 1.100.000, ásamt vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 9. júní 2018, en síðan dráttarvöxtum samkvæmt 9. gr., sbr. 1. mgr. 6. gr. sömu laga, að liðnum mánuði frá birtingu kröfunnar til greiðsludags. Einnig er þess krafist að ákærða verði gert að greiða V málskostnað/réttargæsluþóknun að skaðlausu, skv. síðar framlögðum málskostnaðarreikningi eða að mati réttarins, að viðbættum virðisaukaskatti, fyrir að halda bótakröfu sinni í málinu, skv. 3. mgr. 176. gr. laga um meðferð sakamála nr. 88/2008.

Vegna ákæruliðar II er af hálfu V, gerð krafa um að ákærða verði gert að greiða V, 1.100.000, ásamt vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 9. júní 2018, en síðan dráttarvöxtum samkvæmt 9. gr., sbr. 1. mgr. 6. gr. sömu laga, að liðnum mánuði frá birtingu kröfunnar til greiðsludags. Einnig er þess krafist að ákærða verði gert að greiða V málskostnað/réttargæsluþóknun að skaðlausu, skv. síðar framlögðum málskostnaðarreikningi eða að mati réttarins, að viðbættum virðisaukaskatti, fyrir að halda bótakröfu sinni í málinu, skv. 3. mgr. 176. gr. laga um meðferð sakamála nr. 88/2008.“

Ákærði kom fyrir dóm þann 16. maí sl. og játaði þá sök samkvæmt ákæruliðum I og III en neitaði sök samkvæmt ákærulið II. Þá krafðist hann frávísunar á öllum einkaréttarkröfum. Aðalmeðferð var ákveðin þann 5. september sl. en í upphafi þinghalds þann dag óskaði ákærði eftir því að breyta afstöðu sinni til sakarefnisins og játaði hann skýlaust sök vegna allra liða í ákæruskjali. Hann mótmælti heimfærslu til refsiákvæða í ákærulið I og kvað hann 1. mgr. 218. gr. almennra hegningarlaga eiga við um brot hans en ekki 1. mgr. 218. gr. b. Þá samþykkti ákærði bótaskyldu sína en mótmælti fjárhæð allra bótakrafna. Hann krafðist þess þó að bótakröfum yrði vísað frá dómi.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða að því er varðar ákæruliði II og III. Að því er varðar ákærulið I kvað ákærði samband sitt við brotaþola hafa hafist í desember 2016 og ári síðar hafi þau trúlofast vegna þrýstings frá brotaþola. Þau hafi aldrei búið saman, þau hafi dvalið í foreldrahúsum, ekki verið með sameiginlegan fjárhag og engar eignir átt saman. Samkvæmt 1. mgr. 218. gr. b almennra hegningarlaga skal hver sem endurtekið eða á alvarlegan hátt ógnar lífi, heilsu eða velferð núverandi eða fyrrverandi maka síns eða sambúðaraðila, niðja síns eða niðja núverandi eða fyrrverandi maka síns eða sambúðaraðila, áa síns, eða annarra sem búa með honum á heimili eða eru í hans umsjá, með ofbeldi, hótunum, frelsissviptingu, nauðung eða á annan hátt, sæta fangelsi allt að 6 árum. Þegar litið er til skýringa ákærða á sambandi hans og brotaþola sem ekki hafa verið hraktar verður ekki talið að samband þeirra hafi verið með þeim hætti að ofangreind lagagrein eigi við um háttsemi ákærða. Verður háttsemi ákærða sem lýst er í ákærulið I því talin varða við 1. mgr. 218. gr. laganna.

Ákærði hefur með háttsemi sinni unnið sér til refsingar.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að sækjanda, verjanda ákærða og lögmönnum brotaþola hafði verið gefinn kostur á að tjá sig um lagaatriði, ákvörðun viðurlaga og bótakröfur.

Samkvæmt framlögðu sakavottorði sættist ákærði árið 2013 á greiðslu 110.000 króna sektar og ökuréttarsviptingu í 3 mánuði fyrir of hraðan akstur.

Refsing ákærða þykir hæfilega ákveðin fangelsi í 3 mánuði en fullnustu refsingarinnar skal frestað og fellur hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940. Þá greiði ákærði 75.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 6 daga.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

Ákærði hefur viðurkennt bótaskyldu sína gagnvart framangreindum þremur brotaþolum en mótmælt kröfum þeirra sem of háum. Brotaþolinn Y sundurliðar kröfu sína þannig að hún krefst miskabóta skv. 26. gr. skaðabótalaga að fjárhæð 2.000.000 króna úr hendi ákærða, 157.928 króna vegna útlagðs kostnaðar og 2.424.544 króna vegna fyrirsjáanlegs framtíðarkostnaðar. Þá hefur þessi brotaþoli lagt fram kvittanir tannlæknis vegna aðgerða á brotaþola þann 28. mars sl. og 14. maí sl., samtals að fjárhæð 303.850 krónur, en sú fjárhæð er hluti af kröfu vegna fyrirsjáanlegs framtíðarkostnaðar. Lagt hefur verið fram kostnaðarmat þriggja tannlækna vegna þeirra viðgerða sem framundan eru á tönnum brotaþola. Þessum gögnum hefur ekki verið hnekkt og verður ákærði dæmdur til að greiða brotaþola útlagðan kostnað, sem nú nemur 461.778 krónum og jafnframt bætur vegna fyrirsjáanlegs tannlæknakostnaðar, 2.120.694 krónur. Þá þykja miskabætur til þessa brotaþola hæfilega ákveðnar 400.000 krónur. Verður ákærði því dæmdur til að greiða þessum brotaþola samtals 2.982.472 krónur ásamt vöxtum eins og í dómsorði greinir.

Brotaþolinn Z krefst miskabóta skv. 26. gr. skaðabótalaga að fjárhæð 1.000.000 króna úr hendi ákærða. Brotaþolinn gerði einnig kröfu um greiðslu 100.000 króna vegna sjúkrakostnaðar og annars fjártjóns en gögn hafa ekki verið lögð fram til stuðnings þeirri kröfu og verður henni því hafnað. Þykja miskabætur til þessa brotaþola hæfilega ákveðnar 300.000 krónur og bera þær vexti eins og í dómsorði greinir.

Endanleg krafa brotaþolans V er sú að ákærði verði dæmdur til að greiða henni miskabætur skv. 26. gr. skaðabótalaga að fjárhæð 1.000.000 krónur ásamt vöxtum eins og að framan greinir, en við meðferð málsins var fallið frá kröfu um greiðslu 100.000 króna sjúkrakostnaðar. Þykja miskabætur til þessa brotaþola hæfilega ákveðnar 200.000 krónur og bera þær vexti eins og í dómsorði greinir.

Þá ber með vísan til 1. mgr. 233. gr., sbr. 1. mgr. 235. gr. laga nr. 88/2008 um meðferð sakamála að dæma ákærða til greiðslu alls sakarkostnaðar, þar með talinn útlagðan kostnað, 489.130 krónur og málsvarnarlaun skipaðs verjanda hans, Ó-kk-ef S-kk-ef lögmanns, 600.000 krónur að meðtöldum virðisaukaskatti. Þá greiði ákærði einnig þóknun lögmanns brotaþolans Y, E-kvk-ef D-kvk-ef K-kvk-ef lögmanns, 600.000 krónur að meðtöldum virðisaukaskatti og lögmönnum brotaþolanna Z og V, þeim Ó-kk-þgf E-kk-þgf B-kk-þgf lögmanni, 190.000 krónur ásamt virðisaukaskatti og I-kk-þgf S-kk-þgf B-kk-þgf lögmanni, 450.000 krónur að meðtöldum virðisaukaskatti, sbr. 3. mgr. 176. gr. laga nr. 88/2008.

H-kk-nf O. A-kk-nf dómstjóri kveður upp dóm þennan.

Dómsorð:

Ákærði, X, sæti fangelsi í 3 mánuði en fullnustu refsingarinnar skal frestað og fellur hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði einnig 75.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 6 daga.

Ákærði sæti upptöku á 0,94 g af kókaíni (efnaskrá lögreglu nr. 38126).

Ákærði greiði Y, 2.982.472 krónur auk vaxta skv. 8. gr. laga nr. 38/2001 frá 8. apríl 2018 til 3. júní 2019 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði Z, 300.000 krónur auk vaxta skv. 8. gr. laga nr. 38/2001 frá 9. júní 2018 til 3. júní 2019 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði V, 200.000 krónur auk vaxta skv. 8. gr. laga nr. 38/2001 frá 9. júní 2018 til 3. júní 2019 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði allan sakarkostnað, þar með talinn útlagðan kostnað, 489.130 krónur og málsvarnarlaun skipaðs verjanda hans, Ó-kk-ef S-kk-ef lögmanns, 600.000 krónur að meðtöldum virðisaukaskatti. Þá greiði ákærði einnig þóknun lögmanns brotaþolans Y, E-kvk-ef D-kvk-ef K-kvk-ef lögmanns, 600.000 krónur að meðtöldum virðisaukaskatti og lögmönnum brotaþolanna Z og V, þeim Ó-kk-þgf E-kk-þgf B-kk-þgf lögmanni, 190.000 krónur ásamt virðisaukaskatti og I-kk-þgf S-kk-þgf B-kk-þgf lögmanni, 450.000 krónur að meðtöldum virðisaukaskatti.

H-kk-nf O. A-kk-nf

I-kk-þgf S-kk-þgf B-kk-þgf lögmanni, 450.000 krónur að meðtöldum virðisaukaskatti, sbr. 3. mgr. 176. gr. laga nr. 88/2008.

H-kk-nf O. A-kk-nf dómstjóri kveður upp dóm þennan.

Ákærði, X, sæti fangelsi í 3 mánuði en fullnustu refsingarinnar skal frestað og fellur hún niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði einnig 75.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 6 daga.

Ákærði sæti upptöku á 0,94 g af kókaíni (efnaskrá lögreglu nr. 38126).

Ákærði greiði Y, 2.982.472 krónur auk vaxta skv. 8. gr. laga nr. 38/2001 frá 8. apríl 2018 til 3. júní 2019 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði Z, 300.000 krónur auk vaxta skv. 8. gr. laga nr. 38/2001 frá 9. júní 2018 til 3. júní 2019 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði V, 200.000 krónur auk vaxta skv. 8. gr. laga nr. 38/2001 frá 9. júní 2018 til 3. júní 2019 en með dráttarvöxtum skv. 9. gr., sbr. 1. mgr. 6. gr. sömu laga frá þeim degi til greiðsludags.

Ákærði greiði allan sakarkostnað, þar með talinn útlagðan kostnað, 489.130 krónur og málsvarnarlaun skipaðs verjanda hans, Ó-kk-ef S-kk-ef lögmanns, 600.000 krónur að meðtöldum virðisaukaskatti. Þá greiði ákærði einnig þóknun lögmanns brotaþolans Y, E-kvk-ef D-kvk-ef K-kvk-ef lögmanns, 600.000 krónur að meðtöldum virðisaukaskatti og lögmönnum brotaþolanna Z og V, þeim Ó-kk-þgf E-kk-þgf B-kk-þgf lögmanni, 190.000 krónur ásamt virðisaukaskatti og I-kk-þgf S-kk-þgf B-kk-þgf lögmanni, 450.000 krónur að meðtöldum virðisaukaskatti.

H-kk-nf O. A-kk-nf